
Spektakularna priča o ljubavi, sebičnosti i strpljivosti ljudskog srca!

Iz pera nevjerojatno talentiranog pisaca dolazi pravo književno čudo!

**JESS WALTER: LIJEPE RUŠEVINE**

****

• Područje: **beletristika**

• Naslov izvornika: Beautiful Ruins

• ISBN (meki) : 978-953-14-1666-5

• Izdavač: **Mozaik knjiga**

• Godina: 2014.

• Broj stranica: 372 str.

• Format: 14,3 x 20 cm

• Cijena: **139 kn**

• Urednik: Zoran Maljković

• Prijevod: Aleksandra Barlović

Lijepe ruševine u izdanju Mozaika knjiga, blistav je ali i emotivan roman.

Od raskošnog seta Kleopatre do otrcanog bančenja edinburškog Festivala

Fringe i novih producentskih kanibalističkih metoda suvremenog Hollywooda, roman Lijepe ruševine je veličanstveno domišljato djelo koje stalno iznenađuje – priča je to o nesavršenim, ali zanimljivim

ljudima koji se snalaze na stjenovitim obalama života držeći se za svoje neostvarive snove. A može se reći i veliki roman o ljubavi.

**SADRŽAJ:**

Godina je 1962. Snima se jedan od najvećih hitova svih vremena, veliki spektakl Kleopatra. Elizabeth Taylor i Richard Burton luduju, jedan dan se mrze, drugi obožavaju. Novinske rubrike koje pišu o skandalima imaju pune ruke posla. Troškovi snimanja enormno rastu, skandali postaju dio svakodnevice, a onda se sve zakomplicira jednom sasvim malom, ali iskrenom ljubavnom pričom koja bi, ako se za nju sazna, film otjerala u propast. Jedna će se mlada glumica morati maknuti s filmskoga seta i biti sakrivena u tajnovitom hotelu na talijanskoj obali, a za mladoga vlasnika toga hotela njezin će dolazak biti velika tajna.

A zatim se priča seli u današnje vrijeme kada filmska industrija izgleda posve drugačije i kad ostarjeli Talijan dolazi u Hollywood pronaći glumicu koju je upoznao, u tajnovitim okolnostima prije pedeset godina.

**O autoru:**



**Jess Walter** je autor šest romana, uključujući veliki hit Financijski životi pjesnika, roman Nula, koji je bio u užem izboru za Državnu književnu nagradu, i roman Građanin Vince, kojim je osvojio Nagradu Edgarza najbolji roman.

Njegova zbirka kratke proze Živimo u vodi posljednje je njegovo djelo. Jess Walter živi u Spokaneu u Washingtonu.

**Iz stranih kritika:**

**Duboko romantično, s uvjerljivo ocrtanim likovima… Spomenik ludoj ljubavi. – Janet Maslin, New York Times**

**Riskantan pothvat bravuroznog pripovijedanja… Ovajiznenađujuć i domišljat roman društvene kritike, koji se udaljava od sočnog, romantičnog početka, nudi mnogo više od puke zabave. Uzburkava srce i zabavlja, ali nas i spašava od itekakve ljudske boli, pokretača ovoga složenog romana koji se neprestano razvija… Ova knjiga će vam se svidjeti! - Helen Schulman, New York Times Book Review**

**Divno širok… Walter uvjerljivo ocrtava svijet koji je istodobno nježan i okrutan, u kojemu se ambicija bori sa stvarnošću, a sanjarenja se bore sa zlovoljom i katkad pobjeđuju. Njegov roman je kinematografski, poprima meki sjaj zlatnog doba Hollywooda pa njegove slike postaju neizbrisivo treperenje na velikom ekranu te zauvijek ostaju u našim mislima, na određeni način veće od života. - Royal Young, Intervju**

**Pojedini dijelovi romana Lijepe ruševine sumorno su bolni, a drugi su prožeti nepatvorenom romantikom. Posrijedi je roman o mogućnosti ostvarenja umjetnosti u popularnoj kulturi, i o ljubavi u svijetu u kojemu ljudi ne oklijevaju nemilosrdno iskorištavati jedni druge… Roman Lijepe ruševine ushićuje širinom. Pasqualeova čestitost, Deaneova nemilosrdnost, iscrpljenost nekadašnje starlete, gađenje asistentice za razvoj i scenaristov treperavi optimizam – sve je to predstavljeno kao osnovano na svoj način. - Laura Miller, Salon**

**Savršeno izvedeno… Walter svoju priču pripovijeda elegantno, preciznim potezima, odražavajući primjereni ritam svake lokacije… Spektakularna priča o ljubavi, frustraciji, sebičnoj namjeri i strpljivosti ljudskog srca. - Melody Datz, The Stranger (Seattle)**

Potražite u svim boljim knjižarama!